title: "Peter Klint"
text: "Peter Klint (* 11.11.1971 \u00f6n Weesterl\u00f6n'/S\u00f6l') es en d\u00fctsk Konstmaaler.\n\nSin Wai \nSent dit Jen fan di Tachentiger Jaaren maalet Klint Skelter. Sent 2001 maaket hi niin \u00fc\u0111er Aarber muar. Miisttirs maalet he figuratiif of teeknet minimalistisch - aaftinoch nemt hi kraftfoli Kl\u00f6\u00f6ren, en di miist Skelter sen ek olter gurt. Di Aarbern fan Klint weegi aaftinoch iinfachi Bigeewenhairen, wat he me sin faini Ironii karikiaret.\n\nIin \u00f6n dit \"Neue Sylt Lexikon\" (Wachholtz Verlag, Neum\u00fcnster 2007), wat dit Nordfriisk Instituut \u00fctd\u00f6nen heer, es Peter Klint uk t\u00f6 finj.\n\n\u00d6n Juni 2010 es Peter Klint me sin Familii we\u0111er t\u00f6 S\u00f6l' kemen. Ja haa en H\u00fcs \u00fctbecht, wat n\u00fc \u00fcs Atelier Klint en Plaats es, hur K\u00f6nstlern fan ali L\u00f6nen jam raaki.\n\nJenstrekteekni achter T\u00f6r\u00f6\u00f6pin \nBi di Konstauktion Einstrichzeichnen auf Zuruf aarbert di K\u00f6nstler me di Bisjukers t\u00f6hop. Di sii diarbi wunerk Uurter, en dit teeknet Peter Klint \u00f6n jen Strek. Dit diari es gans gur, wan em \u00f6n en gans ain Skelt haa maat, en miisttirs es dit uk mal spaasig.\n\nNiigen fan des \"Jenstrekteekningen\" k\u00fcr em \u00f6n di Ziegel 11 biluki, dat \"Hamburger Jahrbuch f\u00fcr Literatur\" (D\u00f6lling und Galitz Verlag, Hamburg 2008).\n\n\u00d6n Detsembermuun fan 2009 es \u00f6n Hamborig en Benefizevent wesen, hurfuar di jerst B\u00f6\u00f6rf\u00f6ger fan Hamborig, Ole von Beust, di Sjutsherskep \u00f6nnemen hee. Diarbi heer Klint Jenstrekteekningen maaket, dat dit Jil diarfan hent\u00f6 di \"Sylter Rehabilitationsklinik f\u00fcr Familien mit einem krebskranken Kind\" \u00f6n Woningstair giar. \n\n\u00d6n di Maimuun fan 2009 wiar uk Jenstrekteekning, en dit wiar bi di \"Lung Nacht aur di Museen\" \u00f6n't Altonaer Museum \u00f6n Hamborig.\n\nNatwarken fuar K\u00f6nstlers \n\n\u00d6n di Uurs fan 2006 heer Peter Klint K\u00f6nstlers t\u00f6hop braacht, hoken Stuckisten jit. Di diar Ker kumt fan ali L\u00f6nen en wel wat fuar delings figuratiif Maalerii d\u00f6. \u00d6n di Oktoober fan't salev Jaar waar Klint sin Skeltern weeget, \u00fcs di The Triumph Of Stuckism iin \u00f6n di Liverpool John Moores University biluket uur k\u00fcr, hur uk di Skelter fan \u00fc\u0111er Stukisten bi wiar.\n\n\u00d6n di Somer fan 2007 heer di K\u00f6nstler en Konglomeraat \u00fctr\u00f6pen. Di diar 30 Mef\u00f6ligster keem fan D\u00fctskl\u00f6n, \u00d6sterreich, Belgien, di Neederl\u00f6nen, Engil\u00f6n, di USA und Austraalien. Diarfan sen da \u00dctstelingen kemen, hur alis t\u00f6hop 16 K\u00f6nstlers fan 4 L\u00f6nen diilnemen haa. Dit diari wiar \u00f6n September en November fan 2007 \u00f6n Kiel, Hamborig en Krefeld.  Di leest \u00dctsteling fan't Konglomeraat wiar \u00f6n K\u00f6ln, en dit wiar \u00f6n di Februwaari fan 2008.\n\n\u00d6n 2009 r\u00f6p Klint Lir fan Hamborig en Sleeswig-Holstiin fuar en Kerprojekt t\u00f6hop. Fan di diar NordStart sen tau thematisiareti Ker\u00fctstelingen kemen:Di jerst wiar \u00f6n Hamborig, Galerii \"xpon-art\" en diar es uk wat S\u00f6l'ring sjungen uuren. Di taust en leest \u00dctsteling wiar iin \u00f6n di \"B\u00fcrgergalerie Neum\u00fcnster\".\n\nLuki uk jir \n Peter Klint \u00f6n't Internet\n Alis aur Atelier Klint \u00fcp S\u00f6l'\n\n Interview me Peter Klint \u00f6n myartspace.com (engelsk)\n\nKlint\nKlint"